
	Joniškio miesto bendrojo plano rengimas Nr. VP1-4.2-VRM-04-R-61-005

	Veiksmų programa:
	2007-2013 metų Žmogiškųjų išteklių plėtros veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2010

	
	veiklų pabaiga:
	2012

	Projekto vertė:
	85.864,78 Eur

	Finansavimo šaltiniai:
	Europos Sąjungos struktūrinių fondų lėšos, Joniškio rajono savivaldybės biudžeto lėšos

	Projekto aprašymas:
	Šiuo metu Joniškio rajono savivaldybėje galioja parengtas ir 1991 m. balandžio 17 d. Joniškio rajono tarybos sprendimu Nr. 42 patvirtintas Joniškio miesto išplanavimo projektas, prilyginamas teritorijų planavimo dokumentui, kuriame numatytos pagrindinės miesto funkcinės zonos, susisiekimo ir inžinerinė infrastruktūra. Tačiau šio plano sprendiniai jau nebeatitinka savivaldybės dabartinių poreikių, plėtros uždavinių, strateginių planų. Todėl yra reikalingas naujas Joniškio miesto bendrasis planas. Parengtas Joniškio miesto bendrasis planas leis užtikrinti veiksmingą visų investicijų planavimą, darnią miesto plėtrą, atitinkančią nacionalinės ir ES regioninės plėtros prioritetus ir tikslus. Parengus Joniškio miesto bendrąjį planą būtų surasti geriausi ekonominių išteklių panaudojimo būdai, socialinės raidos kryptys, nustatyti atliekų naudojimo, verslo, gamybos, turizmo, poilsio ir kitos veiklos plėtojimo kryptys ir sprendimai. Plane būtų numatomos optimalios apgyvendinimo struktūros plėtojimo kryptys, gyventojų demografinės prognozės ir jų teritorinis pasiskirstymas, sveikatos, socialinės apsaugos, švietimo ir ugdymo sistemų plėtojimo kryptys. Plane bus numatyti susisiekimo infrastruktūros plėtojimo kryptys ir sprendiniai, inžinerinės infrastruktūros ir vietinių energijos šaltinių plėtojimo kryptys ir sprendiniai; nustatyti ir pateikti pasiūlymai dėl žemės naudojimo paskirties pakeitimo, numatytos miesto plėtrai reikalingos teritorijos. Parengtas ir patvirtintas Joniškio miesto bendrasis planas bus pagrindinis Joniškio miesto planavimo dokumentas, kuris sukurs pagrindą teritorijos darniai plėtrai, padės planuoti būsimas investicijas.

